《谢雍府长史携酒远饯》
明代·张弼

西郭长亭饯柳丝，欲寒天气小春时。路盘山脊晴犹滑，翠拥云蹄画益奇。

惜别苦斟延少伫，问程愁暮尚多岐。乡关自古生离思，回首岧峣一赋诗。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。